**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13/03/2025**

**Αριθμ. Πρωτ.: 4810**

**ΑΠΟΣΠΑΣΜΑ**

**Από το πρακτικό της αριθμ. 9ης /2025 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 82**

**΄Εγκριση μελέτης με τίτλο : «ΕΝΙΣΧΥΣΗ ΠΡΟΣΒΑΣΙΜΟΤΗΤΑΣ ΠΕΖΩΝ ΣΤΟ ΠΛΑΙΣΙΟ ΒΙΩΣΙΜΗΣ ΑΣΤΙΚΗΣ ΚΙΝΗΤΙΚΟΤΗΤΑΣ ΜΕ ΑΡΧΕΣ ΒΙΟΚΛΙΜΑΤΙΚΟΥ ΣΧΕΔΙΑΣΜΟΥ ΣΕ ΠΕΖΟΔΡΟΜΙΑ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ ΣΤΗΝ ΠΟΛΗ ΤΗΣ ΛΙΒΑΔΕΙΑΣ» έτσι όπως αποτυπώνεται στην υπ΄αριθμό 09/18-02-2025 Τεχνική Μελέτη που συνέταξε η Τεχνική Υπηρεσία του Δήμου Λεβαδέων.**

Στη Λιβαδειά σήμερα 11η Μαρτίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 4417/07-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Αγνιάδης Παναγιώτης

2. Τουμαράς Βασίλειος 2. Ταγκαλέγκας Ιωάννης

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

5. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης , έθεσε υπόψη των μελών την με αριθ. πρωτ. 4312/06-03-2025 εισήγηση της Δ/νσης Τεχνικών Υπηρεσίών του Δήμου Λεβαδέων στην οποία αναφέρονται τα παρακάτω:

*Στα πλαίσια της Πρόσκλησης: «Επικαιροποίηση Στρατηγικών ΟΧΕ-ΒΑΑ του ΠΕΠ Στερεάς Ελλάδας 2014 – 2020» (ΣΒΑΑ) με αριθμό Πρωτ. 4030/22-11-2023 (ΑΔΑ: 67ΑΟ7ΛΗ-Κ0Λ) για υποβολή και έγκριση επικαιροποιημένων ΣΒΑΑ, Πρόγραμμα «Στερεά Ελλάδα» 2021 – 2027 στο πλαίσιο της Προτεραιότητας 5 Ενίσχυση της Χωρικής Συνοχής στις Αστικές Περιοχές και την Ενδοχώρα της Περιφέρειας Στερεάς Ελλάδας και του Ειδικού στόχου RSO5.1, την 1η Τροποποίηση πρόσκλησης με αριθμό Πρωτ. 4500/22.12.2023 (ΑΔΑ: 6Β9Μ7ΛΗ-657) η Τεχνική Υπηρεσία του Δήμου Λεβαδέων εκπόνησε την υπ΄ αριθμόν* ***09/18-02-2025*** *Τεχνική Μελέτη με τίτλο:* ***«ΕΝΙΣΧΥΣΗ ΠΡΟΣΒΑΣΙΜΟΤΗΤΑΣ ΠΕΖΩΝ ΣΤΟ ΠΛΑΙΣΙΟ ΒΙΩΣΙΜΗΣ ΑΣΤΙΚΗΣ ΚΙΝΗΤΙΚΟΤΗΤΑΣ ΜΕ ΑΡΧΕΣ ΒΙΟΚΛΙΜΑΤΙΚΟΥ ΣΧΕΔΙΑΣΜΟΥ ΣΕ ΠΕΖΟΔΡΟΜΙΑ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ ΣΤΗΝ ΠΟΛΗ ΤΗΣ ΛΙΒΑΔΕΙΑΣ»****.*

*Αντικείμενο του έργου είναι:*

*Η ανάπλαση υφιστάμενων πεζοδρομίων τμήματος της οδού Καραγιαννοπούλου,*

*1. από την συμβολή της με την οδό Σεφέρη έως την συμβολή της με την οδό Κάλβου στην Νότια πλευρά, με μήκος 380 μέτρα και πλάτος 2,40 μέτρα,*

*2. από την συμβολή της με την οδό Αριστάρχου έως την συμβολή της με την οδό Κάλβου στην Βόρεια πλευρά, με μήκος 180 μέτρα και πλάτος 1,60 μέτρα και,*

*3. εργασίες ηλεκτροφωτισμού και πρασίνου στο υπάρχον πεζοδρόμιο, από την συμβολή του με την οδό Σεφέρη έως την συμβολή του με την οδό Υψηλάντη στην Βόρεια πλευρά, με μήκος 78,00 μέτρα, με σκοπό την αισθητική και λειτουργική αναβάθμισή της, για τη δημιουργία δικτύου κίνησης πεζών, που στοχεύει στην περιβαλλοντική αναβάθμιση της περιοχής προς όφελος του φυσικού και οικιστικού περιβάλλοντος**.*

*Βασικές αρχές σχεδίασης*

*Οι βασικές αρχές σχεδίασης των πεζοδρομίων καλύπτουν τις απαιτούμενες από την νομοθεσία προδιαγραφές, όπως ορίζονται με το ΦΕΚ 62138/07.12.2022: ‘’ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία των πεζών’’*

*Για την υλοποίηση του έργου θα πραγματοποιηθούν οι κάτωθι εργασίες:*

*ΠΕΡΙΓΡΑΦΗ ΕΡΓΑΣΙΩΝ ΟΔΟΠΟΙΪΑΣ*

*-Καθαίρεση ασφαλτοτάπητα, σκυροδεμάτων, πλακών πεζοδρομίων, κρασπεδόρειθρων*

*-Τοποθέτηση νέων κρασπέδων και κατασκευή νέων ρείθρων, για την δημιουργία νέων πεζοδρομίων*

*-Κατασκευή ραμπών με κατάλληλες κλίσεις για προσβασιμότητα ΑμΕΑ.*

*-Επιστρώσεις των πεζοδρομίων με ψυχρά υλικά επί καταλλήλου υποδομής και τοποθέτηση επ΄ αυτών ειδικών πλακών όδευσης τυφλών.*

*-Τοποθέτηση πινακίδων σήμανσης και διαγράμμιση διαβάσεων στο οδόστρωμα ασφάλτου*

*-Τοποθέτηση προκατασκευασμένων φρεατίων προκειμένου να συνδεθούν με υφιστάμενο δίκτυο ομβρίων και κατασκευή φρεατίων από σκυρόδεμα.*

*-Δημιουργία διαβάσεων πεζών με χρωματισμούς επί ασφαλτοτάπητα με τις αντίστοιχες σημάνσεις.*

*-Προμήθεια αστικού εξοπλισμού*

*ΠΕΡΙΓΡΑΦΗ ΕΡΓΑΣΙΩΝ ΠΡΑΣΙΝΟΥ*

*-Φυτεύσεις*

*-Εγκατάσταση δικτύου άρδευσης στους χώρους πρασίνου.*

*Ο ενδεικτικός προϋπολογισμός της μελέτης ανέρχεται στο ποσό των* ***312.500,00 €*** *με ΦΠΑ.*

*Και έχοντας υπόψη την 05/2025 γνωμοδότηση της Δημοτικής Κοινότητας Λιβαδειάς,*

*Προτείνεται:*

*Στα μέλη της Δημοτικής Επιτροπής του Δήμου Λεβαδέων όπως εγκρίνουν τη μελέτη με τίτλο* ***«ΕΝΙΣΧΥΣΗ ΠΡΟΣΒΑΣΙΜΟΤΗΤΑΣ ΠΕΖΩΝ ΣΤΟ ΠΛΑΙΣΙΟ ΒΙΩΣΙΜΗΣ ΑΣΤΙΚΗΣ ΚΙΝΗΤΙΚΟΤΗΤΑΣ ΜΕ ΑΡΧΕΣ ΒΙΟΚΛΙΜΑΤΙΚΟΥ ΣΧΕΔΙΑΣΜΟΥ ΣΕ ΠΕΖΟΔΡΟΜΙΑ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ ΣΤΗΝ ΠΟΛΗ ΤΗΣ ΛΙΒΑΔΕΙΑΣ»*** *έτσι όπως αποτυπώνεται στην υπ’ αριθμόν* ***09/18-02-2025*** *Τεχνική Μελέτη που συνέταξε η Τεχνική Υπηρεσία του Δήμου Λεβαδέων και στο συνημμένο σχέδιο ανάπλασης.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθ. 09/18-02-2025Τεχνική Μελέτη με τίτλο: «ΕΝΙΣΧΥΣΗ ΠΡΟΣΒΑΣΙΜΟΤΗΤΑΣ ΠΕΖΩΝ ΣΤΟ ΠΛΑΙΣΙΟ ΒΙΩΣΙΜΗΣ ΑΣΤΙΚΗΣ ΚΙΝΗΤΙΚΟΤΗΤΑΣ ΜΕ ΑΡΧΕΣ ΒΙΟΚΛΙΜΑΤΙΚΟΥ ΣΧΕΔΙΑΣΜΟΥ ΣΕ ΠΕΖΟΔΡΟΜΙΑ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ ΣΤΗΝ ΠΟΛΗ ΤΗΣ ΛΙΒΑΔΕΙΑΣ» ,προϋπολογισμού 312.500,00 €(συμπεριλαμβανομένου του Φ.Π.Α.

-Την 05/2025 γνωμοδότηση της Δημοτικής Κοινότητας Λιβαδειάς,

- Το με αρ. πρωτ. 4312/06-03-2025 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄ αριθμό 09/2025 μελέτη με τίτλο : «ΕΝΙΣΧΥΣΗ ΠΡΟΣΒΑΣΙΜΟΤΗΤΑΣ ΠΕΖΩΝ ΣΤΟ ΠΛΑΙΣΙΟ ΒΙΩΣΙΜΗΣ ΑΣΤΙΚΗΣ ΚΙΝΗΤΙΚΟΤΗΤΑΣ ΜΕ ΑΡΧΕΣ ΒΙΟΚΛΙΜΑΤΙΚΟΥ ΣΧΕΔΙΑΣΜΟΥ ΣΕ ΠΕΖΟΔΡΟΜΙΑ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ ΣΤΗΝ ΠΟΛΗ ΤΗΣ ΛΙΒΑΔΕΙΑΣ» προϋπολογισμού 312.500,00 €(συμπεριλαμβανομένου του ΦΠΑ 24%) που συνέταξε η Τεχνική Υπηρεσία του Δήμου Λεβαδέων , η οποία και αποτελεί συνημμένο μέρος της παρούσας

**Η απόφαση πήρε αριθμό 82/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 13 -03-2025

Ο ΠΡΟΕΔΡΟΣ

ΤΑ ΜΕΛΗ

1. Τουμαράς Βασίλειος

2. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

3. Παπαβασιλείου Αικατερίνη ΔΗΜΑΡΧΟΣ ΛΕΒΑΔΕΩΝ

4. Μίχας Δημήτριος

|  |
| --- |
|  |